als_Latn dik_Latn sag_Latn
Ish-ministri i Mbrojtjes, Sabit Brokaj, ka rikthyer vëmendjen te reforma në drejtësi, duke paralajmëruar se do të godasë zyrtarët e lartë të korruptuar dhe të lidhur me krimin.
Brokaj deklaron se SHBA nuk do ta lënë vendin në dorë të mafies, kështu që politikanët dhe zyrtarët e lartë që ndikojnë në stabilitetin e vendit do të preken nga reforma në drejtësi.
Ish-ministri i Mbrojtjes thotë se reforma në drejtësi është bërë për “peshqit e mëdhenj”, pasi ata të “vegjlit” gjithmonë bien në rrjetë.
“Reforma në drejtësi do zbatohet. Kur bëhet fjalë për reformë, nuk bëhet fjalë thjesht për “peshqit e vegjël” sepse ata gjithmonë i ka zënë rrjeta. Por bëhet fjalë për ata që ndikojnë te politika dhe te stabiliteti i vendit. Angazhimi i amerikanëve dhe evropianëve është pikërisht për një vend për ta pasur gjeopolitkisht dhe gjeostrategjikisht stabël dhe jo në dorë të mafies. Përderisa ka synime të tilla, loja do bëhet në këto nivele”, paralajmëron Brokaj. Ish-ministri Brokaj thekson se reforma në drejtësi është projekt amerikan, dhe nuk mund të mendohet se do të pengohet. “Është projekt amerikan. Sepse përputhet edhe me dëshirën e popullit. Reforma në drejtësi është bërë për të kapur peshqit e mëdhenj. Pa qëndresën rigoroze të ndërkombëtarëve, politika në Shqipëri mund të deformojë çdo lloj ligji dhe rezolute. Të gjithë kusarët dhe të korruptuarit përpiqen për të ndalur reformën; kusarët atë që vjedhin duan ta fshehin, atë që e zbulojnë duan ta eliminojnë”, tha ish-ministri i Mbrojtjes, Sabit Brokaj./CityNews
als_Latn als_Latn als_Latn als_Latn